**-ฉบับประมวล-**

**ประกาศสมาคมบริษัทหลักทรัพย์ไทย**

**เรื่อง หลักเกณฑ์และจรรยาบรรณในการประกอบธุรกิจหลักทรัพย์ของบริษัทสมาชิก**

**---------------------------------------------------------**

เพื่อให้การปฏิบัติงานของสมาชิกที่เกี่ยวกับการดำเนินงานของสมาชิกในเรื่องต่างๆ ดำเนินไปอย่างต่อเนื่อง และเป็นประโยชน์จาการดำเนินการร่วมกัน โดยความเห็นชอบและสอดคล้องกับข้อบังคับตลาดหลักทรัพย์แห่งประเทศไทยเรื่อง ข้อกำหนดเกี่ยวกับสมาชิก สมาคมบริษัทหลักทรัพย์ไทย (สมาคมฯ) จึงกำหนดหลักเกณฑ์และจรรยาบรรณในการประกอบธุรกิจหลักทรัพย์ เพื่อให้สมาชิกถือปฏิบัติในเรื่องต่างๆ ดังนี้

| **เรื่อง** | **หลักเกณฑ์** |
| --- | --- |
| 1. การคิดอัตราดอกเบี้ยเงินให้กู้ยืมสำหรับลูกค้าเพื่อซื้อขายหลักทรัพย์สำหรับบัญชี Credit Balance หรือการให้บริการลูกค้าในการซื้อขายสัญญาซื้อขายล่วงหน้าโดยมีข้อตกลงซื้อขายแบบ Block Trade[[1]](#footnote-1) | - สมาชิกต้องคิดอัตราดอกเบี้ยไม่ต่ำกว่าค่าเฉลี่ยของอัตราดอกเบี้ยสำหรับลูกค้าชั้นดี (MOR) ของธนาคารพาณิชย์ 4 แห่ง คือ ธนาคารกรุงเทพ (BBL) ธนาคารกรุงไทย (KTB) ธนาคารกสิกรไทย (KBANK) และธนาคารไทยพาณิชย์ (SCB) ณ วันทำการสุดท้ายของเดือนก่อนหน้าลบ 2%สำหรับดอกเบี้ยรับของลูกค้าต้องไม่เกินต้นทุนเงินฝากของบริษัท |
| 2. การโอนรายการผิดพลาด (Error) ที่เท่าทุนหรือขาดทุนเข้าบัญชีบริษัท (error port) | - สมาชิกต้องพิจารณาว่าเป็นรายการที่ผิดพลาดจริง โดยบริษัทต้องมีขั้นตอนการอนุมัติรายการ Error และมีการจัดเก็บเอกสารหลักฐานประกอบการอนุมัติรายการว่าเป็นรายการผิดพลาดจริง โดยสุ่มตรวจสอบเทปบันทึกคำสั่งซื้อขายรายการ Error อย่างสม่ำเสมอ |
| 3. การออกค่าใช้จ่ายที่ไม่สมควรหรือเกินสมควรให้แก่ลูกค้า เช่น การติดตั้งให้ยืมหรือให้เช่าอุปกรณ์การสื่อสาร ระบบบริการข้อมูล รวมทั้งออกค่าใช้จ่ายรายเดือนหรือค่าใช้จ่ายในการติดตั้งและต่อเชื่อมสายให้แก่ลูกค้า | - สมาชิกต้องไม่จ่ายค่าใช้จ่ายที่ไม่สมควรหรือเกินสมควรให้กับลูกค้า หากบริษัทเป็นผู้ทำสัญญากับผู้ให้บริการ บริษัทต้องมีการเรียกเก็บค่าใช้จ่ายจากข้อมูลที่ลูกค้าใช้งาน และบริษัทมีการตรวจสอบแหล่งที่มาของการใช้บริการข้อมูลว่าเป็นข้อมูลประเภทใดบ้าง และสถานที่ใช้งานของข้อมูล |

|  |  |
| --- | --- |
| **เรื่อง** | **หลักเกณฑ์** |
| 4. การส่งคำสั่งซื้อขายหลักทรัพย์ระบบ Internet ที่ไม่เป็นไปตามเกณฑ์ของตลาดหลักทรัพย์ฯ เช่น การส่งคำสั่งโดยผู้แนะนำการลงทุนแทนลูกค้า เป็นต้น | - บริษัทต้องจัดให้มีการแบ่งแยก Network ของการใช้งานระบบ Internet ที่ให้บริการลูกค้ากับพนักงาน และมีข้อมูลแหล่งที่มาของการส่งคำสั่งซื้อขายหลักทรัพย์ |
| 5. การจ่ายผลตอบแทนให้แก่ผู้แนะนำการลงทุน ผู้จัดการสาขา และหัวหน้าทีมการตลาดที่ไม่เป็นไปตามเกณฑ์ประกาศของสมาคมบริษัทหลักทรัพย์ไทยกำหนด  (ประกาศสมาคมฯที่ บล. 515/2554 ลงวันที่ 30 ธ.ค. 2554) | - สมาชิกต้องมีระบบควบคุมและสอบทานในการกำหนดเงินเดือน และการคำนวณจ่าย Incentive และโบนัส (Profit) ให้เป็นไปตามเกณฑ์ที่สมาคมฯกำหนด |
| 6. การจัดกิจกรรมส่งเสริมการขายของบริษัท (ประกาศสมาคมฯที่ บล. 085/2554 ลงวันที่ 25 ก.พ. 2554 บล.056/2555 ลงวันที่ 24 ก.พ. 2555 บล.106/2555 ลงวันที่ 30 มี.ค. 2555 และ บล.413/2555 ลงวันที่ 20 พ.ย. 2555) | - สมาชิกต้องปฏิบัติตามประกาศสมาคมฯเรื่อง การจัดกิจกรรมส่งเสริมการขายภายใต้กรอบของการประกอบธุรกิจที่เหมาะสม  |
| 7. จำนวนนักวิเคราะห์หลักทรัพย์  | - สมาชิกต้องมีนักวิเคราะห์ปัจจัยพื้นฐานไม่ต่ำกว่า 4 คน |

ประกาศนี้มีผลบังคับตั้งแต่วันที่ 1 มกราคม 2556 เป็นต้นไป

 ประกาศ ณ วันที่ 28 พฤศจิกายน 2555

 (นางภัทธีรา ดิลกรุ่งธีระภพ)

 นายกสมาคม

1. ข้อ 1 ยกเลิกและแก้ไขเพิ่มเติมโดยประกาศสมาคมบริษัทหลักทรัพย์ไทยที่ กส. 2/2562 เรื่อง หลักเกณฑ์และจรรยาบรรณในการประกอบธุรกิจหลักทรัพย์ของบริษัทสมาชิก (ฉบับที่ 2) ลงวันที่ 13 พฤศจิกายน 2562 [↑](#footnote-ref-1)